حطات راسها على الزاج كانت الشميسة بدات كتشرق و صوت زقزقة العصافير و النسيم العليل ,,حلات الزاجة خرجات راسها من الشرجم مغمضة عينيها و كتبتاسم خرجات يديها من بعد ماقفداتهوم و بدات كتلعب بصبيعاتها بابتسامة هادي هي وجدان حساسة لدرجة كبييرة اي حاجة تقدر تأسرها و تأثر فيها ,,تقدر الحاجة لي الناس ماكيعطيوهاش اهمية تلفت انتباهها هي ,اي حاجة صغيرة كبيرة تأثر فيها ,دايرة بحال الطفلة لي اول مرة كتخرج الحياة كتبغي تكتاشف الدنيا,,وعجائبها ,,العافية تمشي تمسها حيت اسرها لهيبها وبغات تعرف شناهي حتى تحرقها عاد كتعرف بلي ماخاصهاش تقرب ليها ,,هادي هي هاد الطفلة لي مادة مخرجة يديها الصغيورين كتلعب بيهوم ,,بحال يلا كتشوف البرد ولا كتلامسو هادشي لي جايب ليها دماغها دابا ,,و البرد كيرجع ليها شعرها الدهبي لور ,,ابتسامتها مافارقاتهاش ,,تقول ماشي هادي دابا لي كانت خايفة ولا لي كانت كتبكي ,,لا هادي لي هنا يمكن عمرها عرفات الحزن ,,هادي هي وجدان كتعيش اللحظة في وقتها ,,غير ابهة بشنو غيوقع من بعد ولا كتفكر في شنو سرا في الماضي ,,شعارها هو تعيش الحياة وتبستاسم للدنيا ,,الدنيا تبتاسم ليك ,,هدا هو شعارها ,,وقفات لوطو قدام الفيلا ديالهوم قالت للشيفور مايدخلهاش للداخل و نزلت حل ليها الحارس ودخلات كتسلت ثاني بحال هداك النمر الوردي ههه كيدير هدوك الخطوات العجيبة ديالو وكيتلف يمين شمال ههه ماوصلات الغرفة ديالها حتى غفر ليها الله الدنوب يله اتحيد تجاكيط وهو يتنادم معاها الحال بركات في طرف النامسية وخشات نيفها فيها كتستنشق عطرو ,,ضمات يديها لعندها بابتسامة بحال يلا معنقاه ,,حلات عينيها ببطئ ودورات وجهها جهة ديال البالكو كان البرد كلعب بالريدووات البيضين بتاسمات و تلاحت في النامسية طالقة يديها و كتشوف في السقف و كتبتاسم شعرها مليوح للور بطريقة زوينة دارت على يديها الليمنية و غمضات عينيها و نعسات